מה חדש במדעי המוח 2026  ?  - עמית אברון 
דרך מחקרים שבוצעו בשנתיים-שלוש האחרונות, ננסה להבין : מהם החידושים והתגליות המשמעותיות במדעי המוח? ומהם החידושים אשר נמצאים בפיתוח במעבדה, או כבר זמינים לטיפול במחלות ואיכות החיים של אנשים הסובלים מבעיות מוחיות\נפשיות. 
שתל תוך מוחי לטיפול בהתמכרות: שתל המוכנס לתוך איזור nucleus Accumbens איזור ההנאה והתגמול הראשי במוח – שפעיל יתר-על-המידה במכורים לסמים, משבש את הפעילות החשמלית באיזור הזה ומפחית את הכמיהה לסמים בצורה ניכרת. עד כה בוצעו ניתוחים ספורים. 
בבי"ח רמב"ם מתבצע ניסוי שבו השיבוש של  איזור ההתמכרות מבוצע חיצונית ע"י גלי קול (Focused Ultra Sound).  
גירוי חשמלי ב"לולאה סגורה" לטיפול בדכאון:  גירוי חשמלי של איזורים עמוקים במוח (אמיגדלה) – גורם להחמרת סימפטומים שליליים בקרב חולי דכאון. לעומת זאת, גירוי חשמלי של איזורים אחרים (סטריאטום) גורם לשיפור מצב הרוח. ב"לולאה סגורה" ישנה אלקטרודה הממוקמת באיזור במוח הגורם לסימפטומים השליליים- ברגע שהאלקטרודה מודדת שאיזור זה פעיל (והדכאון מחמיר) נכנס לפעולה הגירוי החשמלי באיזור הגורם לתופעות החיוביות – שיפור מצב רוח – וע"י כך הדיכאון משתפר.  נכון ל 2025- 12 מושתלים. 
תרופות חדשה נגד אלצהיימר :  מ 2021 ועד 2024 אושרו ע"י FDA האמריקאי ב 2021 ארבע תרופות שונות לטיפול באלצהיימר. כל התרופות הללו מתערבות במנגנון הלא-תקין שבבסיס המחלה: הצטברות של משקעים של חלבון בשם אמילואידים, בין הנוירונים במוח. משקע זה גורם לירידה בתקשורת בין הנוירונים ובסופו של דבר למותם. התרופה היא נוגדן המסמן משקעים אלו- כדי שמערכת החיסון במוח (תאי מיקרו-גליה) תדע לפרק אותם ולסלק אותם מהמוח. בקרב נוטלי התרופה חלה עצירה של הירידה הקוגניטיבית, לאורך שנה לפחות, וגם ירידה בכמות המשקעים האמילואידים.  כ 4 תרופות דומות במנגנון הפעולה אושרו בשנים האחרונות. ישנה מחלוקת בעולם מחקר האלצהיימר- האם האמילואידים הוא הסיבה, או רק תופעת לוואי של המחלה.  מכיוון שהתרופות לא עוצרות לגמרי את המחלה אלא רק מאיטות במידת-מה את הקצב, הן לא אושרו כחלק מסל התרופות בישראל 
גירוי ישיר של איזור הראיה במוח אצל עיוורים: אלקטרודות המושתלות באיזור הראיה הראשי במוח (אונה עורפית)- מתרגמות תמונה שנקלטת ע"י מצלמה חיצונית – ויוצרות ע"י גירוי חשמלי – "תמונה" גסה של מה שקורה בעולם החיצוני. אפשרות "לשדר" או "לכתוב" ישירות למוח מה שקורה על מסך מחשב חיצוני- לדוגמא קריאת אותיות, ללא צורך בשימוש ברשתית בעין. 
הפקת דיבור ממחשבה בקרב משותקים: הסובלים מניוון שרירים לא מסוגלים להזיז את שרירי הפקת הדיבור (פה, מיתרי קול, לשון). אלקטרודות מושתלות בתוך המוח של החולים ומפענח את הכוונה המוטורית- ההוראות להזזת שרירי הדיבור (לשון, שפתיים, מיתרי קול, לסת)  הניתנות ע"י המוח, בזמן שהאדם רוצה לדבר (ולא יכול- מכיוון שהוא סובל משיתוק שרירים). ההוראות מפוענחות ע"י מחשב –ומפעילות תוכנה ש"מדברת" במקום הנבדק. 
מעקף לעמוד שידרה להחזרת תנועה : במשותקים אשר האיזור המוטורי במוח שלהם תקין, אך עמוד השדרה לקוי (ניתוק עקב תאונה) – הפקודות לא עוברות מהמוח אל השרירים של הרגליים. שתל באיזור המוטורי במוח מעביר את ההוראות החשמליות לתנועה- אל עמוד השדרה התחתון (התקין) ומשם אל הנוירונים שמפעילים את שרירי הרגליים- מה שמאפשר למשותקים "לחשוב" על הליכה- ולזוז. 
החזרה לחיים של מוח מת: מוח של חזיר אשר היה במצב מוות, חובר למכונה המדמה פעילות גוף וכלי דם – מזרימה אל המוח המת – דם, חמצן, חומרי תזונה ועוד. לאחר שהמוח המת חובר למכונה זו –הנוירונים הראו סימני חיים, נוצרה פעילות חשמלית ולמעשה המוח "חזר לחיים" למשך 8 שעות. הפוטנציאל העתידי- שמירה בחיים של מוחות בני אדם, אשר הגוף (לב) שלהם מת. 
קטאמין – תרופה חדשה לדיכאון: סם מסיבות לא חוקי, אשר תופעת הלוואי שלו היא תחושת אושר, אופוריה ושיפור במצב רוח –שנמשך לאורך שבועות ארוכים, אושר כתרופה (חוקית) נגד דכאון והוא חלק מסל הבריאות הישראלי החל מ 2021. בגלל הפוטנציאל התמכרותי \ הזייתי  של הסם, הוא ניתן רק בבי"ח ובהשגחה.  המדדים מראים שיפור מהיר וארוך טווח בדיכאון שלא מגיב לתרופות אחרות. 
קסדה לצמצום גידולים סרטניים במוח: חברת NOVOCURE  הישראלית פיתחה קסדה חיצונית העוטפת את הגולגולת ומשדרת זרמים חשמליים אל תוך המוח של חולי סרטן מוח אלים – glioblastoma. הזרמים החשמליים מונעים חלוקה מהירה של תאי עזר במוח (האופיינית לסרטן) ולא פוגעת בנוירונים  (שלא מתחלקים). נתוני ההישרדות בשילוב כימותרפיה וקסדה חשמלית הם טובים, והטיפול הוא חלק מסל הבריאות. ממציא הטיפול- פרופ' יורם פלטי זכה בפרס ישראל 2022.  
